

**Ертіс ауданы Ағашорын ауылдық округі Ағашорын ауылының кейбір көшелерін қайта атау туралы**

Павлодар облысы Ертіс ауданы Ағашорын ауылдық округі әкімінің 2020 жылғы 23 шілдедегі № 6 шешімі. Павлодар облысының Әділет департаментінде 2020 жылғы 24 шілдеде № 6867 болып тіркелді

      Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14-бабы 4) тармақшасына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабы 2-тармағына сәйкес, Ағашорын ауылдық округі Ағашорын ауылы тұрғындарының пікірін ескере отырып және 2019 жылғы 13 желтоқсандағы облыстық ономастика комиссиясының қорытындысы негізінде, Ағашорын ауылдық округінің әкімі ШЕШІМ ҚАБЫЛДАДЫ:

      1. Ертіс ауданы Ағашорын ауылдық округі Ағашорын ауылының келесі көшелері:

      "Целинная" көшесі "Жеңіс" көшесі;

      "Почтовая" көшесі "Желтоқсан" көшесі;

      "Независимость" көшесі "Тәуелсіздік" көшесі болып қайта аталсын.

      2. Осы шешімнің орындалуын бақылауды өзіме қалдырамын.

      3. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Ағашорын ауылдық округі әкімі* | *Н. Калиев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК